CELEX: 22011D0106
Language: bg
Date: 2011-09-30 00:00:00
Title: Решение на Съвместния комитет на ЕИП № 106/2011 от 30 септември 2011 година за изменение на приложение XXI (Статистика) към Споразумението за ЕИП

1.12.2011   
            
            
               BG
            
            
               Официален вестник на Европейския съюз
            
            
               L 318/45
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 106/2011
   от 30 септември 2011 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението бе изменено с Решение на Съвместния комитет на ЕИП № 89/2011 от 1 юли 2011 г. (1)
               
            
         
               (2)
            
            
               Регламент (ЕС) № 92/2010 на Комисията от 2 февруари 2010 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на обмена на данни между митническите органи и националните статистически органи, съставянето на статистиката и оценката на качеството (2) следва да бъде включен в Споразумението.
            
         
               (3)
            
            
               Регламент (ЕС) № 113/2010 на Комисията от 9 февруари 2010 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на обхвата на търговията, определянето на данните, съставянето на статистиката за търговията по характеристики на стопанската дейност и по валута на фактуриране, както и специфични стоки или движения (3) следва да бъде включен в Споразумението.
            
         
               (4)
            
            
               Считано от 1 януари 2010 г., Регламент (ЕС) № 113/2010 отменя Регламент (ЕО) № 1917/2000 на Комисията (4), който е включен в Споразумението, но следва да се прилага за държавите-членки на ЕАСТ докато не влязат в действие мерките, необходими за съгласуване с Регламент (ЕО) № 471/2009, и който следва съответно да отпадне от Споразумението, считано от 1 януари 2012 г.,
            
         ПРИЕ НАСТОЯЩОТО РЕШЕНИЕ: :
   Член 1
   Приложение XXI към Споразумението се изменя, както следва:
   
               1.
            
            
               След точка 8а (Регламент (ЕО) № 1172/95 на Съвета) се създават следните точки:
               
                           „8aa.
                        
                        
                           
                              32010 R 0092: Регламент (ЕС) № 92/2010 на Комисията от 2 февруари 2010 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на обмена на данни между митническите органи и националните статистически органи, съставянето на статистиката и оценката на качеството (ОВ L 31, 3.2.2010 г., стр. 4).
                        
                     
                           8аб.
                        
                        
                           
                              32010 R 0113: Регламент (ЕС) № 113/2010 на Комисията от 9 февруари 2010 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на обхвата на търговията, определянето на данните, съставянето на статистиката за търговията по характеристики на стопанската дейност и по валута на фактуриране, както и специфични стоки или движения (ОВ L 37, 10.2.2010 г., стр. 1).
                           За целите на настоящото споразумение разпоредбите на регламента се четат със следните адаптации:
                           
                                       а)
                                    
                                    
                                       В член 4, параграф 2 се добавя следната алинея:
                                       „По отношение на държавите-членки на ЕАСТ, „митническата стойност“ се определя според разпоредбите на съответните национални правила.“
                                    
                                 
                                       б)
                                    
                                    
                                       В член 7, параграф 2 се добавя следната алинея:
                                       „За държавите-членки на ЕАСТ „страна на произход“ означава страната, от която произхождат стоките по смисъла на съответните национални разпоредби за произход.“
                                    
                                 
                                       в)
                                    
                                    
                                       Позоваването на Регламент (ЕО) № 2454/93 в член 15, параграф 4 не се прилага.“
                                    
                                 
                     
         
               2.
            
            
               Текстът на точка 16а (Регламент (ЕО) № 1917/2000 на Комисията) се заличава от 1 януари 2012 г.
            
         Член 2
   Текстовете на регламенти (ЕС) № 92/2010 и (ЕС) № 113/2010 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 октомври 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5), или на датата на влизане в сила на Решение на Съвместния комитет на ЕИП № 105/2011 от 30 септември 2011 г. (6), в зависимост от това коя от двете дати е по-късната.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 30 септември 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 262, 6.10.2011 г., стр. 61.
   
      (2)  ОВ L 31, 3.2.2010 г., стр. 4.
   
      (3)  ОВ L 37, 10.2.2010 г., стр. 1.
   
      (4)  ОВ L 229, 9.9.2000 г., стр. 14.
   
      (5)  Без отбелязани конституционни изисквания.
   
      (6)  Вж. страница 43 от настоящия брой на Официален вестник.